РЕШЕНИЕ НА КОМИСИЯТА
от 30 април 2010 година
за изменение на Решение 92/216/ЕИО във връзка с публикуването на списъка на координиращите органи при състезания с еднокопитни животни
(нотифицирано под номер C(2010) 2630)
(текст от значение за ЕИП)
(2010/256/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 90/428/ЕИО на Съвета от 26 юни 1990 г. относно търговията с еднокопитни животни, предназначени за състезания, и определянето на условията за участие в тези състезания (1), и по-специално член 4, параграф 3 от нея,
като има предвид, че:
(1)
С Директива 90/428/ЕИО се определят условията, уреждащи търговията с еднокопитни, предназначени за състезания, и условията, уреждащи участието им в тези състезания. По-специално в член 4, параграф 2 се предвиждат възможности за държавите-членки чрез органите, официално одобрени или признати за целта, да заделят определен процент от парите за награда или от печалбата, която може да се реализира от упоменатите в посочения член определени състезания или видове състезания, за защитата, развитието и подобряването на разплода.
(2)
В съответствие с член 1, параграф 2 от Решение 92/216/ЕИО на Комисията от 26 март 1992 г. за събиране на данни относно състезанията за еднокопитни животни, посочени в член 4, параграф 2 от Директива 90/428/ЕИО на Съвета (2) всяка държава-членка уведомява Комисията за името и адреса на координиращия орган, определен за събирането на необходимите данни относно състезанията и разпределението на фондовете съгласно предвиденото в член 4, параграф 2 от Директива 90/428/ЕИО, за да може Комисията да ги публикува.
(3)
С Директива 2008/73/ЕО на Съвета от 15 юли 2008 г. за опростяване на процедурите по вписване и публикуване на информация във ветеринарната и зоотехническата област (3) наред с друго бе изменен член 4, параграф 2 от Директива 90/428/ЕИО, като за държавите-членки бе създадено задължението да оповестяват информацията, изготвена под тяхна отговорност.
(4)
Понастоящем, в съответствие с член 4, параграф 2 от Директива 90/428/ЕИО, всяка държава-членка носи отговорността за уведомяване на останалите държави-членки и на обществеността за използването на предвидените в член 4, параграф 2, първо тире от посочената директива възможности, както и за критериите за разпределение на фондовете, предвидени в член 4, параграф 2, второ тире.
(5)
Както в други области на законодателството на Европейския съюз, където с Директива 2008/73/ЕО бяха въведени интернет процедури по информиране, Комисията счита за необходимо да подпомага държавите-членки и обществеността по отношение на достъпа до такава информация, като предостави уебсайт, на който държавите-членки да предоставят линк към своя национален уебсайт.
(6)
Държавите-членки следва да разполагат с достатъчно време, за да създадат свои национални уебсайтове. Съответно въведените с настоящото решение изменения следва да се прилагат считано от 1 май 2010 г.
(7)
Поради това Решение 92/216/ЕИО следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Член 1, параграф 2 от Решение 92/216/ЕИО се заменя със следното:
„2. Всяка държава-членка предоставя на разположение на Комисията, останалите държави-членки и обществеността името и адреса на определения в съответствие с параграф 1 координиращ орган посредством уебсайт.
3. За да подпомогне държавите-членки да оповестяват тази информация, Комисията предоставя уебсайт, на който държавите-членки посочват линк към своя уебсайт, създаден в съответствие с параграф 2.
Държавите-членки предоставят тези линкове на Комисията най-късно до 30 април 2010 г.“
Член 2
Настоящото решение се прилага, считано от 1 май 2010 г.
Член 3
Адресати на настоящото решение са държавите-членки.
Съставено в Брюксел на 30 април 2010 година.